## La Generalitat commemora el mig segle de servici públic del Col·legi d’Enginyers de Camins, Canals i Ports

*** El vicepresident segon insistix en “el compromís d’estos enginyers amb la societat valenciana, amb el seu desenrotllament i la millora constant del nostre territori”
* Martínez Mus destaca la labor d’este col·lectiu per a “recuperar la normalitat” després de les riuades d’octubre**

El vicepresident segon per a la Recuperació, Medi Ambient, Infraestructures i Territori, Vicente Martínez Mus, ha assistit a la celebració del 50é aniversari de la Demarcació de la Comunitat Valenciana del Col·legi d’Enginyers de Camins, Canals i Ports, en la qual ha insistit en “el compromís d’estos enginyers amb la societat valenciana, amb el seu desenrotllament i amb la millora constant del nostre territori”.

Martínez Mus ha assegurat que, en este mig segle, els enginyers “han sigut protagonistes de la modernització i dels avanços de la Comunitat Valenciana”. Així mateix, ha agraït “la resposta ràpida i compromesa” que este col·lectiu ha tingut en la reconstrucció després de les riuades, que ha demostrat que la seua labor “va molt més enllà de la tècnica, ja que és un servici públic en el seu sentit més noble”.

Per la seua banda, ha recordat que “en aquells dies difícils, els enginyers de camins vau ser peça clau per a recuperar la normalitat, avaluar danys, dissenyar solucions i fer possible que els nostres municipis s’alçaren amb més força i resiliència”.

A l’acte de celebració d’este aniversari han assistit el secretari autonòmic d’Infraestructures i Territori, Javier Sendra; la directora general d’Infraestructures de Transport Terrestre, María José Martínez Ruzafa, i el director general de Costes, Ports i Aeroports, Marc García Manzana.

Fecha: 19/11/2025